### 5.     Orientering om udvidelse af suppleanter til Børn- og Ungeudvalget

**Åbent**

Sagsnr.: 326-2019-32980       J.nr.: 00.01.00           Dokumentnr.:
326-2019-304437

**Sagstype**

Orientering.

**Resume og sagens baggrund**

Der er påbegyndt en proces med at ansøge Social- og indenrigsministeren
om godkendelse til, at der udpeges mere end én suppleant for hvert medlem af
Børn- og Ungeudvalget. Årsagen hertil er, at det er afgørende, at Børn- og
Ungeudvalget er beslutningsdygtigt med henblik på at træffe afgørelse. Det
omfatter også behovet for udvalgsbeslutning indenfor syv dage fra en akut
formandsbeslutning omkring eksempelvis en anbringelse udenfor hjemmet, for at
overholde de lovgivningsmæssige krav til behandling af børn- og ungesagen.

**Indstillinger**

Direktøren indstiller, at sagen tages til efterretning.

**Behandling**

Økonomiudvalget, Kommunalbestyrelsen.

**Sagsfremstilling**

Kommunalbestyrelsen skal i henhold til lov om retssikkerhed
og administration på det sociale område nedsætte et Børn- og Ungeudvalg. Børn-
og Ungeudvalget træffer afgørelser i sager vedrørende børn og unge jf. § 74 i
Lov om social service. Det vil sige afgørelser om diverse foranstaltninger for
eksempel i forhold til anbringelser af børn uden for hjemmet.

Børn- og Ungeudvalget består af to medlemmer valgt af og
blandt kommunalbestyrelsens medlemmer, en byretsdommer fra retskredsen samt to
pædagogisk-psykologisk sagkyndige.

På nuværende tidspunkt er der i Kalundborg Kommune udvalgt
én personlig suppleant for hvert medlem, som indkaldes til at møde, når medlemmet
er forhindret i at deltage.

I nogle tilfælde opstår der situationer, hvor der er behov
for en akut foranstaltning til et barn eller ungt menneske. Eksempelvis en akut
anbringelse udenfor hjemmet eller tilsvarende myndighedsforanstaltning. Det
forudsætter en formandsbeslutning. Denne formandsbeslutning skal opfølges med
et ekstraordinært Børn- og Ungeudvalgsmøde med henblik på at behandle
foranstaltningen.

Det er afgørende, at Børn- og Ungeudvalget er
beslutningsdygtigt i forbindelse med, at der skal træffes en afgørelse indenfor
syv dage fra en formandsbeslutning, for at overholde de lovgivningsmæssige krav
til behandling af børn- og ungesagen. På den baggrund vurderes der et behov for
at undersøge mulighederne for at udpege en 2. personlig suppleant til hver af
de politisk udpegede medlemmer af Børn- og Ungeudvalget.

I ”Bekendtgørelse om forretningsorden for Børn- og
Ungeudvalgene” fremgår det, at det er muligt at ansøge Zacharias Kjær og
indenrigsministeren om godkendelse til, at der udpeges mere end en suppleant
for hvert medlem af Børn- og Ungeudvalget.

Der er derfor påbegyndt en proces med at ansøge om
muligheden for at udpege en 2. suppleant til de politisk udpegede medlemmer i
Børn- og Ungeudvalget. Resultatet af ansøgningen forventes at medføre en
indstilling om, at Kommunalbestyrelsen udpeger yderligere en suppleant for
hvert medlem af udvalget således, at der både er en 1. og 2. suppleant for hvert
medlem.

**Økonomiske konsekvenser**

Ingen.

**Økonomiudvalgets møde den 20.
november 2019:**

Anbefales.